Patrick Dalli, ir-raġel tal-Ministru Helena Dalli, rebaħ €10,000 f’danni wara li l-Qorti sabet lill-ġurnalista Caroline Muscat ħatja ta’ malafama fuq sensiela ta’ artikli marbuta ma’ xogħolijiet fuq propjeta’ fiż-Żejtun. Il-Qorti, preseduta mill-Maġistrat Francesco Depasquale, ikkonkludiet li ħames artikli miktuba minn Muscat u li dehru fuq il-portal tal-ġurnal Times of Malta bejn it-13 u d-29 ta’ Novembru bħala libelluża u malafamanti. Mid-dokumenti u x-xhieda ippreżentati waqt is-smiegħ tal-kawża, il-Qorti qalet li b’differenza ta’ dak allegat minn Caroline Muscat, Il-Qorti osservat ukoll li għalkemm Patrick Dalli hu miżżewweġ lil persuna pubblika, dan ma jfissirx li għandu jiġi trattat bħala persuna politika u għalhekk, kritikata u soġġetta għal skrutinju fir-reqqa bħal persuna fil-politika.